CELEX: 32015R0712
Language: sl
Date: 2015-04-28 00:00:00
Title: Izvedbena uredba Komisije (EU) 2015/712 z dne 28. aprila 2015 o spremembi Izvedbene uredbe (EU) št. 103/2012 o uvrstitvi določenega blaga v kombinirano nomenklaturo

5.5.2015   
            
            
               SL
            
            
               Uradni list Evropske unije
            
            
               L 114/1
            
         IZVEDBENA UREDBA KOMISIJE (EU) 2015/712
   z dne 28. aprila 2015
   o spremembi Izvedbene uredbe (EU) št. 103/2012 o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Uredba Sveta (EU) št. 953/2013 (2) je spremenila Prilogo I k Uredbi (EGS) št. 2658/87 in nadomestila oznake KN 8528 59 10, 8528 59 40 in 8528 59 80 z oznakami KN 8528 59 20, 8528 59 31, 8528 59 39 in 8528 59 70.
            
         
               (2)
            
            
               Izvedbena uredba Komisije (EU) št. 103/2012 (3) o uvrstitvi blaga, ki je bila sprejeta, da bi se zagotovila enotna uporaba kombinirane nomenklature, določene z Uredbo (EGS) št. 2658/87, se nanaša na oznako KN, ki ne obstaja več. Zato bi jo bilo treba spremeniti, da se upošteva ustrezna veljavna oznaka KN.
            
         
               (3)
            
            
               Odbor za carinski zakonik ni izdal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Priloga k Izvedbeni uredbi (EU) št. 103/2012 se nadomesti z besedilom iz Priloge k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. aprila 2015
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EU) št. 953/2013 z dne 26. septembra 2013 o spremembi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi (UL L 263, 5.10.2013, str. 4).
   
      (3)  Izvedbena uredba Komisije (EU) št. 103/2012 z dne 7. februarja 2012 o uvrstitvi določenega blaga v kombinirano nomenklaturo (UL L 36, 9.2.2012, str. 17).
   
      PRILOGA
      
         
            „PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Nesestavljeni modularni zaslon (t. i. ‚LED-stena‘), ki ga sestavlja več modulov v obliki ploščic, pri čemer vsaka ploščica meri približno 38 × 38 × 9 cm.
                        Vsaka ploščica vsebuje rdeče, zelene in modre svetleče diode, ima ločljivost 16 × 16 točk, velikost točke 24 mm, svetlost 2 000  cd/m2 in stopnjo osveževanja nad 300 Hz. Prav tako vsebujejo krmilno elektroniko.
                        Zaslonu je priložen sistem za obdelavo podatkov, ki ga sestavljata:
                        
                                    —
                                 
                                 
                                    video procesor, ki sprejema različne vhode signala (na primer CVBS, Y/C, YUV/RGB, (HD-)SDI ali DVI) in omogoča prilagajanje slike/video posnetka velikosti zaslona,
                                 
                              
                                    —
                                 
                                 
                                    signalni procesor, ki omogoča funkcijo prestrukturiranja slikovnih točk (‚pixel mapping‘) vhodnega signala na zaslon.
                                 
                              Procesirani signal se pošlje s signalnega procesorja na razdelilnik preko kablov iz optičnih vlaken. Razdelilnik nato pošlje podatke v različne ploščice zaslona.
                        Zaslon je primeren za športne ali zabavne dogodke, reklame za blagovne znamke ipd., za gledanje od blizu pa ni primeren.
                     
                     
                        8528 59 39 
                     
                     
                        Uvrstitev opredeljujejo splošna pravila 1, 2(a) in 6 za razlago kombinirane nomenklature ter besedilo oznak KN 8528 , 8528 59  in 8528 59 39 .
                        Glede na to, da ima zaslon zmožnost prikazovanja video posnetkov, se ne more šteti za električni aparat za signalizacijo z vizualnim prikazovanjem. Uvrstitev pod tarifno številko 8531  kot indikatorska plošča je zato izključena.
                        Zaradi svojih objektivnih lastnosti, kot so velikost zaslona, podprti televizijski standardi (CVBS) in video načini, velikost slikovne pike, ki ni primerna za gledanje od blizu, ter visoke svetlosti slike, je zaslon namenjen uporabi za športne ali zabavne dogodke, reklame za blagovne znamke itd. Zato se ne šteje, da bi se lahko uporabljal samo ali zlasti v sistemih za avtomatsko obdelavo podatkov pod tarifno številko 8471 . Uvrstitev pod tarifno podštevilko 8528 51 00  je torej prav tako izključena.
                        Ker zaslon omogoča prikazovanje signalov strojev za avtomatsko obdelavo podatkov na ravni, ki zadošča za praktično uporabo s strojem za avtomatsko obdelavo podatkov, se šteje, da omogoča prikazovanje signalov strojev za avtomatsko obdelavo podatkov s sprejemljivo ravnjo funkcionalnosti.
                        Izdelek je zato treba uvrstiti pod oznako KN 8528 59 39  kot drugi barvni ploščati ravni prikazovalniki, ki lahko na zaslonu prikažejo signale strojev za avtomatsko obdelavo podatkov s sprejemljivo ravnjo funkcionalnosti.“